Държавен вестник, бр. 82, 2022 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  82
ята, социалната педагогика, социологията, 
статистиката и математиката.
(3) Членовете на съответния изследователски 
екип не може да са повече от 5.
(4) Член на Съвета не може да бъде член 
на изследователски екип. Лице не може да 
участва като член на изследователски екип в 
повече от две криминологични изследвания за 
една календарна година.
(5) В решението за избор на членове на 
съответния изследователски екип се определят 
предметът на криминологичното изследване, 
срокът на извършването му и размерът на 
необходимите средства.
Чл. 14. (1) Дейността на изследователските 
екипи се подпомага експертно от дирекция 
„Съвет по законодателство“ на Министерството 
на правосъдието, която включително осигурява 
на членовете на съответния изследователски 
екип достъп до информацията от Единната 
информационна система за противодействие 
на престъпността (ЕИСПП), необходима за 
целите на конкретното изследване.
(2) Достъпът до информацията по ал. 1 се 
предоставя на членовете на изследователските 
екипи след решение на Междуведомствения 
съвет за методическо ръководство на ЕИСПП 
съгласно чл. 384, ал. 1, т. 3 от Закона за съ-
дебната власт.
Чл. 15. (1) Изследванията се извършват 
под научното ръководство на ръководителя на 
екипа, който е хабилитирано лице.
(2) За участие в криминологичните изследва-
ния може да бъдат привличани представители 
на академичната общност и специалисти от 
практиката, както и докторанти, стажанти и 
студенти.
Г л а в а  п е т а
ОРГАНИЗАЦИЯ НА НАУЧНОИЗСЛЕДОВА-
ТЕЛСКАТА ДЕЙНОСТ. ПУБЛИЧНОСТ
Чл. 16. (1) Научноизследователската дейност 
се осъществява въз основа на приетите от 
Съвета годишни работни програми.
(2) При изготвяне на програмите се вземат 
под внимание предложенията на държавни 
институции, организации и научни институти.
Чл. 17. (1) За всяко изследване се изготвя 
изследователска програма с приложен към 
нея методически инструментариум, която се 
обсъжда от членовете на екипа и от другите 
участващи лица.
(2) При обсъждането на изследователските 
програми и инструментариума към тях може 
да бъдат поканени и външни специалисти.
(3) За осъществяването на изследователската 
програма по всяко изследване се съставят ор-
ганизационен план и разчет на необходимите 
средства, включително възнаграждението на 
членовете на изследователските екипи, които 
се утвърждават от министъра на правосъдието.
Чл. 18. С членовете на екипа се сключват 
договори, като необходимите средства се оси-
гуряват от бюджета на Министерството на 
правосъдието.
Чл. 19. (1) Всяко изследване завършва с 
доклад и предложения до съответните дър-
жавни органи.
(2) Докладът заедно с кратка справка се 
представя от ръководителя на изследването на 
министъра на правосъдието, който го внася за 
обсъждане и приемане в Съвета.
(3) Приетите от Съвета предложения по ал. 1 
се изпращат от министъра на правосъдието.
(4) Секретариатът на Съвета води на отчет 
направените предложения и резултатите от 
тяхното разглеждане.
Чл. 20. За събиране на информация при 
изследванията министерствата, ведомствата, 
съдилищата, прокуратурите, следствените от-
дели към тях, органите на Министерството на 
вътрешните работи и други държавни органи 
оказват необходимото съдействие на Съвета, 
като му предоставят статистическа информация, 
доклади, анализи и други материали.
Чл. 21. За всяко проведено изследване се 
съставя досие, което съдържа програмата на 
изследването, инструментариума, доклада, 
предложенията, протоколите от обсъждани-
ята, обработените данни и други съществени 
документи, както и данните за реализацията 
на изследването.
Чл. 22. На интернет страницата на Ми-
нистерството на правосъдието се публикуват 
съставът на Съвета, годишните работни про-
грами, докладите и предложенията на изсле-
дователските екипи.
6388
ПОСТАНОВЛЕНИЕ № 318 
ОТ 7 ОКТОМВРИ 2022 Г.
за приемане на Наредба за условията и реда 
за издаване, удължаване и отнемане на 
удостоверение за високотехнологичен и/или 
иновативен проект, наречен „Стартъп виза“
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредбата за усло-
вията и реда за издаване, удължаване и отнемане 
на удостоверение за високотехнологичен и/или 
иновативен проект, наречен „Стартъп виза“.
Заключителна разпоредба
Параграф единствен. Наредбата за условията 
и реда за издаване, удължаване и отнемане на 
удостоверение за високотехнологичен и/или 
иновативен проект, наречен „Стартъп виза“ се 
приема на основание чл. 24п, ал. 3 от Закона 
за чужденците в Република България.
Министър-председател: 
Гълъб Донев
Главен секретар на Министерския съвет: 
Красимир Божанов